CELEX: 32022R1037
Language: lv
Date: 2022-06-29 00:00:00
Title: Komisijas Regula (ES) 2022/1037 (2022. gada 29. jūnijs), ar ko attiecībā uz glikolipīdu izmantošanu par konservantu dzērienos groza Eiropas Parlamenta un Padomes Regulas (EK) Nr. 1333/2008 II pielikumu un Komisijas Regulas (ES) Nr. 231/2012 pielikumu (Dokuments attiecas uz EEZ)

30.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 173/52
               
            
         KOMISIJAS REGULA (ES) 2022/1037
         (2022. gada 29. jūnijs),
         ar ko attiecībā uz glikolipīdu izmantošanu par konservantu dzērienos groza Eiropas Parlamenta un Padomes Regulas (EK) Nr. 1333/2008 II pielikumu un Komisijas Regulas (ES) Nr. 231/2012 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1333/2008 (2008. gada 16. decembris) par pārtikas piedevām (1) un jo īpaši tās 10. panta 3. punktu un 14. pantu,
         ņemot vērā Eiropas Parlamenta un Padomes Regulu (EK) Nr. 1331/2008 (2008. gada 16. decembris), ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
         tā kā:
         
                     (1)
                  
                  
                     Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas nosacījumi.
                  
               
                     (2)
                  
                  
                     Komisijas Regulas (ES) Nr. 231/2012 (3) pielikums nosaka Regulas (EK) Nr. 1333/2008 II un III pielikuma sarakstā norādīto pārtikas piedevu specifikācijas.
                  
               
                     (3)
                  
                  
                     Savienības atļauto pārtikas piedevu sarakstu un pārtikas piedevu specifikācijas vai nu pēc Komisijas iniciatīvas, vai pēc dalībvalsts vai ieinteresētas personas pieteikuma saņemšanas var atjaunināt saskaņā ar vienoto procedūru, kas minēta Regulas (EK) Nr. 1331/2008 3. panta 1. punktā.
                  
               
                     (4)
                  
                  
                     2019. gada decembrī Komisijai tika iesniegts pieteikums uz atļauju glikolipīdus izmantot par konservantu aromatizētos dzērienos, dažos citos 14.1. kategorijas “Bezalkoholiskie dzērieni” produktos, bezalkoholiskajā alū un iesala dzērienos.
                  
               
                     (5)
                  
                  
                     Eiropas Pārtikas nekaitīguma iestāde (“Iestāde”) izvērtēja glikolipīdu kā pārtikas piedevas nekaitīgumu attiecībā uz ierosināto lietojumu. 2021. gada 4. maijā pieņemtajā Iestādes atzinumā (4) tika noteikts, ka pieņemamā diennakts deva (PDD) ir 10 mg/kg ķermeņa svara dienā. Iestāde norādīja, ka lielākā aplēse par eksponētību, proti, 3,1 mg/kg ķermeņa svara dienā mazbērniem, ir noteiktās PDD robežās, un secināja, ka pieteikuma iesniedzēja ierosinātajos lietošanas veidos un lietošanas daudzumos eksponētība glikolipīdiem nerada bažas par kaitīgumu.
                  
               
                     (6)
                  
                  
                     Glikolipīdus iegūst fermentācijas procesā no sēnes Dacryopinax spathularia. Glikolipīdi, ja tos izmanto par konservantu, paildzina dzērienu glabāšanas laiku, aizsargājot tos no mikroorganismu izraisītas bojāšanās, un kavē patogēno mikroorganismu augšanu. Glikolipīdi ir iedarbīgi pret rauga un pelējuma sēnītēm un grampozitīvām baktērijām, un tie var būt alternatīva citiem pašlaik dzērienos atļautajiem konservantiem.
                  
               
                     (7)
                  
                  
                     Tāpēc ir lietderīgi atļaut glikolipīdus izmantot par konservantu dzērienos, uz kuriem attiecas pieteikums, un piešķirt minētajai piedevai E numuru E 246.
                  
               
                     (8)
                  
                  
                     Kad glikolipīdus (E 246) pirmo reizi iekļauj Regulas (EK) Nr. 1333/2008 II pielikumā noteiktajā Savienības atļauto pārtikas piedevu sarakstā, Regulas (ES) Nr. 231/2012 pielikumā būtu jāiekļauj šīs piedevas specifikācijas.
                  
               
                     (9)
                  
                  
                     Tāpēc Regula (EK) Nr. 1333/2008 un (ES) Nr. 231/2012 būtu attiecīgi jāgroza.
                  
               
                     (10)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1333/2008 II pielikumu groza saskaņā ar šīs regulas I pielikumu.
         
         
            2. pants
            Regulas (ES) Nr. 231/2012 pielikumu groza saskaņā ar šīs regulas II pielikumu.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 29. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 354, 31.12.2008., 16. lpp.
         
         
            (2)  OV L 354, 31.12.2008., 1. lpp.
         
         
            (3)  Komisijas Regula (ES) Nr. 231/2012 (2012. gada 9. marts), ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).
         
            (4)  EFSA Journal 2021;19(6):6609.
      
      
         
            I PIELIKUMS
            Regulas (EK) Nr. 1333/2008 II pielikumu groza šādi:
            
                        a)
                     
                     
                        B daļas 3. punktā “Pārtikas piedevas, kas nav krāsvielas vai saldinātāji” aiz ieraksta par pārtikas piedevu E 243 iekļauj šādu jaunu ierakstu:
                        
                                    “Ε 246
                                 
                                 
                                    Glikolipīdi”;
                                 
                              
                  
                        b)
                     
                     
                        E daļu groza šādi:
                        
                                    1)
                                 
                                 
                                    14.1.4. kategorijā (Aromatizēti dzērieni) aiz ieraksta par E 242 iekļauj šādu ierakstu par E 246 (Glikolipīdi):
                                    
                                                 
                                             
                                             
                                                “E 246
                                             
                                             
                                                Glikolipīdi
                                             
                                             
                                                50
                                             
                                             
                                                 
                                             
                                             
                                                Izņemot dzērienus uz piena bāzes”;
                                             
                                          
                              
                                    2)
                                 
                                 
                                    14.1.5.2. kategorijā (Citi) aiz ieraksta par E 242 iekļauj šādu ierakstu par E 246 (Glikolipīdi):
                                    
                                                 
                                             
                                             
                                                “E 246
                                             
                                             
                                                Glikolipīdi
                                             
                                             
                                                20
                                             
                                             
                                                (93)
                                             
                                             
                                                Tikai šķidros tējas koncentrātos un šķidros augļu un augu uzlējuma koncentrātos”;
                                             
                                          
                              
                                    3)
                                 
                                 
                                    14.2.1. kategorijā (Alus un iesala dzērieni) aiz ieraksta par E 220–228 iekļauj šādu ierakstu par E 246 (Glikolipīdi):
                                    
                                                 
                                             
                                             
                                                “E 246
                                             
                                             
                                                Glikolipīdi
                                             
                                             
                                                50
                                             
                                             
                                                 
                                             
                                             
                                                Tikai bezalkoholiskajā alū un iesala dzērienos”
                                             
                                          
                              
                  
      
      
         
            
               II PIELIKUM
               S
            
            Regulas (ES) Nr. 231/2012 pielikumā aiz ieraksta par pārtikas piedevu E 243 iekļauj šādu jaunu ierakstu:
            
               
                           “E 246 GLIKOLIPĪDI
                           
                        
                     
                           
                              Sinonīmi
                           
                        
                        
                            
                        
                     
                           
                              Definīcija
                           
                        
                        
                           Dabā sastopamos glikolipīdus iegūst fermentācijas procesā, izmantojot sēnes Dacryopinax spathularia (ēdamas lāpstenītes) savvaļas celmu MUCL 53181. Glikozi izmanto kā oglekļa avotu. Pakārtotais process bez šķīdinātājiem ietver filtrāciju un mikrofiltrāciju mikrobu šūnu atdalīšanai, kā arī izgulsnēšanu un attīrīšanu, mazgājot ar buferētu ūdeni. Produktu pasterizē un žāvē ar izsmidzināšanu. Ražošanas procesā glikolipīdi netiek ķīmiski modificēti un nemainās to dabiskais sastāvs.
                        
                     
                           
                              CAS numurs
                        
                        
                           2205009-17-0
                        
                     
                           Ķīmiskais nosaukums
                        
                        
                           No Dacryopinax spathularia iegūti glikolipīdi
                        
                     
                           Pamatviela
                        
                        
                           Ne mazāk kā 93 % kopējā glikolipīdu satura žāvētā vielā
                        
                     
                           
                              Apraksts
                           
                        
                        
                           Bēšas līdz gaiši brūnas krāsas pulveris ar vieglu raksturīgo smaržu
                        
                     
                           
                              Identifikācija
                           
                        
                        
                            
                        
                     
                           Šķīdība
                        
                        
                           Atbilst prasībām (10 g/l ūdenī)
                        
                     
                           pH
                        
                        
                           No 5,0 līdz 7,0 (10 g/l ūdenī)
                        
                     
                           Duļķainība
                        
                        
                           Ne vairāk kā 28 NTU (10 g/l ūdenī)
                        
                     
                           
                              Tīrība
                           
                        
                        
                            
                        
                     
                           Ūdens saturs
                        
                        
                           Ne vairāk kā 5 % (Karla Fišera metode)
                        
                     
                           Proteīns
                        
                        
                           Ne vairāk kā 3 % (faktors N × 6,25)
                        
                     
                           Tauki
                        
                        
                           Ne vairāk kā 2 % (gravimetrijas metode)
                        
                     
                           Nātrijs
                        
                        
                           Ne vairāk kā 3,3 %
                        
                     
                           Arsēns
                        
                        
                           Ne vairāk kā 1 mg/kg
                        
                     
                           Svins
                        
                        
                           Ne vairāk kā 0,7 mg/kg
                        
                     
                           Kadmijs
                        
                        
                           Ne vairāk kā 0,1 mg/kg
                        
                     
                           Dzīvsudrabs
                        
                        
                           Ne vairāk kā 0,1 mg/kg
                        
                     
                           Niķelis
                        
                        
                           Ne vairāk kā 2 mg/kg
                        
                     
                           
                              Mikrobioloģiskie kritēriji
                           
                        
                        
                            
                        
                     
                           Kopējais aerobo mikroorganismu skaits
                        
                        
                           Ne vairāk kā 100 koloniju/g
                        
                     
                           Rauga un pelējuma sēnītes
                        
                        
                           Ne vairāk kā 10 koloniju/g
                        
                     
                           Koliformās baktērijas
                        
                        
                           Ne vairāk kā 3 MPN/g
                        
                     
                           
                              Salmonella spp.
                        
                        
                           25 g paraugā nekonstatē”